Mirko Vučinić

Mirko Vučinić  (født 1. oktober 1983 i Nikšić, Montenegro, Jugoslavia) er en montenegrinsk tidligere fotballspiller som blant annet har spilt for den italienske Serie A-klubben Juventus.

Klubbkarriere 
Vučinić ble raskt plukket opp av US Lecce. I sin tredje sesong for klubben (2004–05) scoret den 21 år gamle Vučinić 19 mål på 29 kamper. Etter denne suksessrike sesongen var han plaget av skader, og scoret bare ytterligere ni mål på 31 kamper.

Roma 
30. august 2006 ble han utlånt til AS Roma. Den første sesongen spilte han ikke mye, blant annet på grunn av to kneoperasjoner. Oppstillingen med Francesco Totti som enslig spiss gjorde det enda vanskeligere for Vučinić å oppnå mye spilletid. Han scoret likevel tre mål for klubben, det første kom da Roma vant 1-0 mot Siena i januar 2007. Det første målet i Mesterligaen kom i kvartfinalen mot Manchester United 4. april 2007. Han scoret også det avgjørende målet mot Real Madrid i Mesterligaen.

I begynnelsen av sesongen 2007-08 kjøpte Roma ham fra Lecce. På grunn av Francesco Tottis rolle i Romas formasjon begynte Vučinić å spille som venstreving. Han scoret sitt første mål for sesongen i Mesterligaoppgjøret mot Sporting CP. I den neste bortekampen mot AC Milan på San Siro, startet Vučinić i stedet for Totti som var ute med skade, og scoret kampens eneste mål.

Juventus 

1. august 2011 signerte Vučinić en fireårskontrakt med den italienske klubben juventus, verdt 15 millioner euro.

Landslagskarriere 
Vučinić var en av to spillere født i Montenegro som ble tatt ut til å spille for  under VM 2006 (den andre var Dragoslav Jevrić), men 23. mai 2006 ble han skadet, og kunne ikke delta i mesterskapet.

Etter at Montenegro fikk sin uavhengighet, valgte Vučinić å spille for . Han scoret landets første landslagsmål i en vennskapskamp mot .

Eksterne lenker 
 

Montenegrinske fotballspillere
Fotballspillere for US Lecce
Fotballspillere for AS Roma
Personer etter føde- eller oppvekststed i Montenegro
Fødsler i 1983